Vsebina

# Barve programa

Določa barve za uporabniški vmesnik LibreOffice. Trenutne nastavitve lahko shranite kot barvno shemo in jih naložite kasneje.

Za dostop do tega ukaza ...

Izberite LibreOffice – NastavitveOrodja – Možnosti – LibreOffice – Barve programa.

Dostopnost v LibreOffice

## Barvna shema

Shranite in izbrišite barvne sheme.

### Shema

Izbere barvno shemo, ki jo želite uporabljati.

### Shrani

Shrani trenutne nastavitve kot barvno shemo, ki jo lahko ponovno naložite kasneje. Ime je dodano v polje Shema.

### Ime barvne sheme

Izberite ime za barvno shemo.

### Izbriši

Izbriše barvno shemo, prikazano v polju Shema. Privzete sheme ne morete izbrisati.

## Barve po meri

Določite barve za elemente uporabniškega vmesnika.

Če želite določeno barvo uporabiti za element uporabniškega vmesnika, mora biti potrjeno polje pred imenom. Če želite element uporabniškega vmesnika skriti, naj polje ne bo potrjeno.

Nekateri elementi uporabniškega vmesnika ne morejo biti skriti.

Če uporabnik nastavi barvo ozadja programa med 40 % in 60 % sivine, se ta samodejno spremeni v 40 % sivine, da je vidljivost kazalke boljša.

Nastavitev barve Samodejno spremeni element uporabniškega vmesnika na ponastavljeno barvo iz barvne sheme.

Barvne nastavitve za »Obiskane povezave« in »Neobiskane povezave« veljajo le za dokumente, ustvarjene po uveljavitvi nastavitev.